Rikunarita-ORG/Wikinium huggingface dataset:
# Вядучы

Опра Уінфры, амерыканская тэлевядучая
**Вяду́чы**, **вядоўца** — супрацоўнік СМІ, які працуе ў кадры на тэлебачанні або эфіры на радыё і персаніфікуе інфармацыю.

Адно з шасці амплуа тэлежурналіста побач рэпарцёра, інтэрв’юера, каментатара, аглядальніка, шоумена. Ключавое значэнне ў прафесіі мае досвед (практыка), а не тэарэтычная падрыхтоўка. Для тэлевядучых важным параметрам ёсць выгляд. Для вядучых радыёперадач — дыкцыя.

## Крыніцы

## Літаратура

* Вяду́чы, *-ая, ае* // Тлумачальны слоўнік беларускай літаратурнай мовы / уклад.: І. Л. Капылоў [і інш.] ; пад рэд. І. Л. Капылова. — Мн.: Беларуская Энцыклапедыя імя Петруся Броўкі, 2016. — С. 173. — 968 с. — 1 000 экз. — ISBN 978-985-11-0937-7.
* Вяду́чы, *-ая, ае* // Тлумачальны слоўнік беларускай мовы: У 5-ці т / АН БССР, Інстытут мовазнаўства імя Я. Коласа. — Мн.: Галоўная рэдакцыя Беларус. Сав. Энцыклапедыі, 1977. — Т. 1: А — В / [рэдактар М. П. Лобан]. — С. 598. — 604 с.
# Спявак

Спявачка
**Спява́к** (ж.р. — **спява́чка**) — той, хто спявае, займаецца спевамі; выканаўца вакальнай музыкі: песень, рамансаў, арый, хораў і да т.п.; музыкант, выканаўца музыкі на музычным інструменце, якім з’яўляецца яго ўласны голас.

Спявак — найбольш распаўсюджаная разнавіднасць вакаліста.

## Класіфікацыя паводле жанраў

Спевакі спецыялізуюцца ў вызначаным музычным жанры:

* оперны спявак
* камерны спявак — выконвае вакальную музыку на канцэрце, часцей за ўсё ў суправаджэнні фартэпіяна ці іншага музычнага інструмента
* джазавы спявак
* эстрадны спявак
* Рэп-спявак
* рок-спявак
* бард
* харыст — артыст хору, у царкве — пеўчы

## Спасылкі

* На Вікісховішчы ёсць медыяфайлы па тэме Спявак
# Алмаз

Алмаз у мацярынскай пародзе.
**Алма́з, дыяме́нт** — мінерал, крышталічная кубічная мадыфікацыя самароднага чыстага вугляроду.

Бясколерны, белы, блакітны, зеленаваты, жаўтаваты, чырванаваты, шэры ці чорны. Мае тлусты алмазны бляск. Празрысты, характарызуецца моцнай дысперсіяй святла. Цвёрдасць 10 (найцвярдзейшы з вядомых мінералаў), шчыльнасць 3,5 г/см³.

Алмазы ўтвараюцца ў вывергнутых пародах — кімберлітах. Здабываюцца з карэнных радовішчаў і россыпаў, звычайна ў выглядзе дробных зярнят і асколкаў. Вельмі рэдкія алмазы, маса якіх перавышае 50 каратаў (10 грам).

Вялікія радовішчы маюць Аўстралія, Расія, ПАР, Батсвана, Намібія. Пошукі алмазаў вядуцца на Беларусі.

Каштоўны камень. Бясколерныя і празрыстыя крышталі вялікіх памераў выкарыстоўваюцца ў ювелірнай справе (пасля агранкі называюцца **брыльянтамі**). Алмазы выкарыстоўваюцца таксама ў тэхнічных мэтах: для бурэння свідравін у цвёрдых пародах, шліфавання металаў, рэзкі шкла і інш.